Document ID: 31999D0244

KOMMISSIONENS BESLUTNING
af 26. marts 1999
om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum
(meddelt under nummer K(1999)768)
(EØS-relevant tekst)
(1999/244/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 98/603/EF(2), særlig artikel 2, stk. 2, og artikel 7, og
ud fra følgende betragtninger:
(1) Ved Kommissionens beslutning 97/296/EF(3), senest ændret ved beslutning 1999/136/EF(4), opstilles der en liste over lande og områder, hvorfra det er tilladt at indføre fiskerivarer til konsum; i del I i bilag I er navnene på de lande og områder opført, der er omfattet af en særlig beslutning, og i del II navnene på dem, der opfylder betingelserne i artikel 2, stk. 2, i beslutning 95/408/EF; bilag II indeholder navnene på de lande og områder, hvorfra indførsel var tilladt indtil den 31. januar 1999 på de i artikel 11, stk. 7, i direktiv 91/493/EØF fastsatte betingelser;
(2) ved Kommissionens beslutning 98/245/EF(5) er der fastsat specifikke importbetingelser for fiskerivarer og akvakulturprodukter med oprindelse i Seychellerne; Seychellerne bør derfor optages i listens del I i bilag I over lande og områder, hvorfra indførsel af fiskerivarer til konsum er tilladt;
(3) Fransk Polynesien, Gabon og Saint Pierre og Miquelon har oplyst, at de opfylder tilsvarende betingelser og kan garantere, at de fiskerivarer, de udfører til EF, opfylder sundhedskravene i direktiv 91/493/EØF; ovennævnte liste bør derfor ændres, så disse lande og områder tages med i listens del II;
(4) på grund af de alvorlige mangler, der blev konstateret under et inspektionsbesøg i Kasakhstan, kan indførsler af kaviar ikke tillades, og dette land udgår derfor af listens del II;
(5) indførsler fra de tredjelande, der er opført i bilag II, har ikke været tilladt siden den 1. februar 1999;
(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til nærværende beslutning afløser bilag I og II til beslutning 97/296/EF.
Artikel 2
Denne beslutning er rettet til medlemsstaterne.
Udfærdiget i Bruxelles, den 26. marts 1999.

Labels: 0
3
5
6